**ETIKAI KÓDEX**

Az intézmény Etikai Kódex-e a Házirend szabályainak, a közösség mindennapi életét segítő, részletes és konkrét kifejtése. Célja a konfliktusok hatékony megelőzése, gyors rendezése.

- Nevelőidet, az iskola dolgozóit, felnőtt ismerőseidet, társaidat tisztelettudóan köszöntsd az iskolában és az iskolán kívül!

- Légy mindig udvarias, segítőkész a felnőttekkel és társaiddal!

- A folyosón és az udvaron kulturáltan közlekedj!

- Vigyázz társaid egészségére! Ne verekedj, védd meg a kisebbeket! Ne önbíráskodj!

- Ne beszélj csúnyán, ne használj trágár kifejezéseket! Udvariasan nyilváníts véleményt!

- Ha barátod/barátnőd van, akkor az iskolában és az iskolán kívüli viselkedésetekkel ne lépjétek át a jó ízlés határát!

- Ne fesd a hajad, ne sminkeld magad, ne lakkozd a körmöd, ne legyen rajtad tetoválás!

- Ékszerek és testékszerek viselését sem fogadjuk el (szolid fülbevaló kivétel)!

- Ünnepségeken, művészeti koncerteken megfelelő ruhában jelenj meg! (fekete, sötétkék alj/nadrág, fehér felső, lehetőleg kerüld edzőcipő viseletét)

- Elvárjuk, hogy tisztán, ápoltan, a jó ízlést nem sértő módon jelenj meg az iskolában és rendezvényeken (szoknya hossza maximum 15 cm-rel lehet a térd felett, a topok, a vékony pántos pólók viselése nyáron úgy engedett, hogy a gyerekek hasa, intim testrésze, alsóneműje ne látszódjon ki alóla)!

- A váltócipő használata kötelező!

- Fogadd el, ha egy felnőtt vagy nevelő öltözködésedben kifogásolhatót tapasztal, és azt tudomásodra hozza!

- Az iskola épületében tanítási időben ne viselj sapkát, kapucnit!

- Az iskolában a rágógumi, szotyola, tökmag fogyasztása nem megengedett!

- Ne hozz az iskolába figyelemelvonó és veszélyes tárgyakat, játékokat!

- Ne folytass az iskolában kereskedelmi tevékenységet (adás-vétel, csere)!

- A talált dolgokat, gazdátlan eszközöket add át egy felnőtt dolgozónak, add le a titkárságon!

- Tanítási idő alatt mobiltelefon használata tilos! (Kivéve tanári engedély és utasítás szerint!)

- Internetes közösségi oldalon engedély nélkül ne tölts fel, illetve le dokumentumokat, mert az személyiségi jogokat sérthet, ami büntetőjogi következményekkel járhat!

- A közösségi oldalakon (Facebook stb.) ne használj társaid, tanáraid személyiségét sértő kifejezéseket, ezekért személyesen büntetőjogi felelősséggel tartozol.

- A dohányzás és az alkoholos italok fogyasztása az iskolában és az iskolán kívül is tilos!

- Ha rendbontásról, helytelen viselkedésről szerzel tudomást, kötelességed felnőttet értesíteni és segítségét kérni!

- Figyelmeztesd az illemhelységeket nem rendeltetésszerűen használó társaidat!

- Kiránduláson, táborban viselkedj példamutatóan, legyünk büszkék Rád!

- A Házirend és az Etikai Kódex elleni vétségek következményei az iskola honlapján találhatók a teljes Házirendben.